b'\n_START_ARTICLE_\nMatej Hriber\xc5\xa1ek\n_START_SECTION_\n\xc5\xa0olanje\n_START_PARAGRAPH_\nV letih 1979\xe2\x80\x931987 je obiskoval Osnovno \xc5\xa1olo Frana Kranjca v Celju, v Ljubljani pa je v letih 1987\xe2\x80\x931991 obiskoval Gimnazijo Poljane. Svoje \xc5\xa1olanje je leta 1991 nadaljeval na Filozofski fakulteti v Ljubljani, kjer se je vpisal na \xc5\xa1tudij klasi\xc4\x8dne filologije (A-latinski jezik s knji\xc5\xbeevnostjo, B-gr\xc5\xa1ki jezik s knji\xc5\xbeevnostjo). Najprej je diplomiral iz gr\xc5\xa1kega jezika in knji\xc5\xbeevnosti (19. marec 1996), nato pa \xc5\xa1e iz latinskega jezika in knji\xc5\xbeevnosti (26. november 1996). Leto kasneje je od januarja do avgusta slu\xc5\xbeil voja\xc5\xa1ki rok. Leta 1997 se je na Oddelku za klasi\xc4\x8dno filologijo Filozofske fakultete v Ljubljani vpisal na magstrski \xc5\xa1tudij (smer Latinski jezik). Z magistrskim \xc5\xa1tudijem je kon\xc4\x8dal v letu 2000 z magistrskim delom "Imperfekt pri Ciceronu". Istega leta se je vpisal na doktorski \xc5\xa1tudij in leta 2003 je doktoriral z disertacijo "Analiza metodi\xc4\x8dnega pristopa v slovenskih osnovno\xc5\xa1olskih in srednje\xc5\xa1olskih u\xc4\x8dbenikih in priro\xc4\x8dnikih za klasi\xc4\x8dne jezike od 1850\xe2\x80\x932000".\n_START_SECTION_\nDelo\n_START_PARAGRAPH_\nLeta 1997 za\xc4\x8del delati kot mentor-sta\xc5\xbeist na Oddelku za klasi\xc4\x8dno filologijo, leta 1998 pa je bil uradno izvoljen za asistenta za klasi\xc4\x8dno filologijo (ponovno izvoljen \xc5\xa1e leta 2001, 2004 in 2007). Na oddelku predava vrsto predmetov s podro\xc4\x8dja latin\xc5\xa1\xc4\x8dine in gr\xc5\xa1\xc4\x8dine (Uvod v \xc5\xa1tudij latinske filologije, Didaktika klasi\xc4\x8dnih jezikov ...). Med letoma 1998 in 1999 se je izpopolnjeval v Z\xc3\xbcrichu in G\xc3\xb6ttingnu, v letih 2000, 2002, 2004, 2005, 2006 in 2008 pa \xc5\xa1e na Oddelku za klasi\xc4\x8dno filologijo na Dunaju. Objavlja v razli\xc4\x8dnih strokovnih in znanstvenih revijah.'